На основу чл.14. став 1. чл.15 и чл. 21. Закона о јединственом бирачком списку ( ,,Сл. Гласник РС”, бр. 104/09, 99/11, 44/24 и 96/25) и тач. 9. и 10. Упутства за спровођење Закона о јединстевном бирачком списку ( ,,Сл. Гласник РС“, бр. 15/12, 88/18, 67/20, 40/21,90/21,6/22, 34/24, 44/24, 4/26 и 16/26) Градска управа за опште и заједничке послове Града Сремска Митровица

ИЗЛАЖЕ НА УВИД
ДЕО ЈЕДИНСТВЕНОГ БИРАЧКОГ СПИСКА ЗА ПОДРУЧЈЕ
ГРАДА СРЕМСКА МИТРОВИЦА
поводом одржавања избора за народне посланике
који ће се одржати 25. октобра 2026.године


Градска управа за опште и заједничке послове  Града Сремска Митровица позива све грађанке и грађане да на време провере да ли су уписани у Јединствени бирачки списак (ЈБС)  и ако јесу, да ли су им уписани лични подаци тачни, како би могли да остваре право гласа на изборима који ће бити одржани 25. октобра 2026. године.
Право на увид у бирачки списак има сваки грађанин у циљу провере личних података уписаних у бирачки списак и може се извршити непосредно у градској управи у којој грађанин има пребивалиште, односно боравише за интерно расељена лица, као и електронским путем на званичној интернет страници Министарства – https://upit.birackispisak.gov.rs/ 
ЈБС води Министарство државне управе и локалне самоуправе, док ажурирање бирачког списка за подручје јединице локалне самоуправе врши градска управа. 
Упис у бирачки списак је услов за остваривање бирачког права, а бирач може бити само једном уписан у бирачки списак.
Поступак уписа, промена (измена, допуна или исправка) и брисања из бирачког списка спроводи се по службеној дужности или на захтев грађана. Грађанин захтев за промену у бирачком списку подноси градској управи по месту његовог пребивалишта, односно месту боравиша за интерно расељена лица. Захтев се подноси Градској управи у времену од 07:00 до 15:00 часова сваког радног дана и суботом од 08:00 до 12:00 часова најкасније до дана закључења бирачког списка – до 9.октобра 2026.године. Од закључења бирачког списка па све до 72 часа пре дана избора решење доноси Министарство.

Грађани који имају пребивалиште у другом граду или општини а који ће на предстојећим изборима гласати према месту боравишта на територији града Сремска Митровица (изабрано место гласања), морају поднети захтев Градској управи да се у бирачки списак упише тај податак у складу са тачком 8. став 1. Упутства за спровођење Закона о Јединственом бирачком списку („Сл. Гласник РС“ БР. 15/12, 88/18, 67/20, 40/21, 90/21, 16/22,  34/24, 44/24, 4/26 и 16/26) најкасније 5 дана пре закључења бирачког списка, односно до 03. октобра 2026. године.
Подносилац захтева може на решење градске управе поднети жалбу Министарству државне управе и локалне самоуправе у року од 24 часа од дана када је решење примио, а против решења Министарства може се поднети тужба Управном суду у року од 24 часа од дана када је решење примљено.

